USR a votat în Comitetul Politic informal susținerea lui Nicușor Dan în alegeri. Elena Lasconi: „Stalin ar fi mândru de acești băieți”
Comitetul politic informal convocat de liderii USR joi după-amiază a decis prin vot să îl sprijine pe Nicușor Dan pentru alegerile prezidențiale, după ce mai mulți lideri ai formațiunii au anunțat miercuri retragerea sprijinului pentru candidatura Elenei Lasconi. Susținerea lui Nicușor Dan a primit 75% dintre voturile exprimate în ședință, a anunțat vicepreședintele partidului Dominic Fritz, după întrunire. Președinta partidului Elena Lasconi a declarat că „o gașcă din USR a făcut o manevră de tip bolșevic. Stalin ar fi mândru de acești băieți”.